Debat in parlement oor transformasie in Hoër Onderwys - News@Media
Ek het egter simpatie met die minister. Agbare dr. Nzimande agiteer nou al die afgelope 20 jaar vir 'n populêre revolusie. Toe dit uiteindelik gebeur, was hy aan die verkeerde kant, die ontvangkant daarvan toe hy vergeefs 'n toespraak deur die traliewerk by die parlement probeer maak het en 'amandla' uitgeroep het.
Wat doen die ANC en die DA-provinsiale regering na die tyd? Geen dank aan die polisie nie. Die ANC se Moloto Mothapo het in 'n verklaring gesê: "We completely and out rightly reject and condemn the heavy handedness of the police – the students presented no threat."
Lede van die VF Plus, van die EFF, van die ANC-jeugliga en ander het saam aan die protes deelgeneem. Ons is dankbaar dat klasgelde nie verhoog gaan word nie – maar die feit dat die ANC so lank gesloer het om die probleem aan te spreek, skep nou 'n finansieel onhanteerbare probleem.